U-I-330/06
Natisni
Opravilna št.:
U-I-330/06
Datum odločitve:
17. 4. 2008
ECLI:
ECLI:SI:USRS:2008:U.I.330.06
Akt:
Pravilnik o registraciji motornih in priklopnih vozil (Uradni list RS, št. 66/05, 48/06 in 66/07), 3. odst. 11. čl.
Izrek:
Pobuda za začetek postopka za oceno ustavnosti in zakonitosti tretjega odstavka 11. člena Pravilnika o registraciji motornih in priklopnih vozil (Uradni list RS, št. 66/05, 48/06 in 66/07) se zavrže.
Evidenčni stavek:
Pobudnik nima pravnega interesa, če ne izkaže, da izpodbijana določba neposredno posega v njegov pravni položaj.
Geslo:
1.4.9.2 - Ustavno sodstvo - Postopek - Stranke - Interes.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
Pravna podlaga:
Člen 25.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
podzakonski akt
Vlagatelj:
Janez Zupan, Žirovnica
Datum vloge:
14. 7. 2006
Vrsta odločitve:
sklep
Vrsta rešitve:
zavrženje
Dokument:
US28079
Dokument v PDF obliki:
U-I-330-06.pdf
81 KB
Prenesite datoteko
U-I-330/06-8
17.4.2008
SKLEP
Ustavno sodišče je v postopku za preizkus pobude Janeza Zupana iz Žirovnice na seji 17. aprila 2008
sklenilo:
Pobuda za začetek postopka za oceno ustavnosti in zakonitosti tretjega odstavka 11. člena Pravilnika o registraciji motornih in priklopnih vozil (Uradni list RS, št. 66/05, 48/06 in 66/07) se zavrže.
Obrazložitev
1. Pobudnik zatrjuje, da je tretji odstavek 11. člena Pravilnika o registraciji motornih in priklopnih vozil v neskladju s 25. členom in z drugim odstavkom 26. člena Zakona o dedovanju kmetijskih gospodarstev (Uradni list RS, št. 70/95 – ZDKG) ter s 67. členom in s 153. členom Ustave. Pravni interes utemeljuje s kopijo dopisa družbe Integral avto, d. o. o., Jesenice, s katerim je bila zavrnjena njegova prošnja za podaljšanje prometnega dovoljenja za traktor, in s kopijo pritožbe zoper navedeni dopis na Ministrstvo za notranje zadeve.
2. Pobudo za začetek postopka za oceno ustavnosti in zakonitosti lahko da, kdor izkaže svoj pravni interes (prvi odstavek 24. člena Zakona o Ustavnem sodišču, Uradni list RS, št. 64/07 – ur. p. b. – v nadaljevanju ZUstS). Po drugem odstavku navedenega člena je pravni interes podan, če predpis ali splošni akt za izvrševanje javnih pooblastil, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj. V primerih, ko izpodbijani predpis ne učinkuje neposredno, se lahko pobuda vloži šele po izčrpanju pravnih sredstev zoper posamični akt, izdan na podlagi izpodbijanega predpisa, hkrati z ustavno pritožbo pod pogoji iz 50. do 60. člena ZUstS (glej sklep Ustavnega sodišča št. U-I-251/07 z dne 10. 1. 2008, Uradni list RS, št. 6/08).
3. Zoper odločitev o zavrnitvi prošnje za podaljšanje prometnega dovoljenja ima pobudnik na voljo pravna sredstva. Iz priloženih dokumentov izhaja, da je pobudnik vložil pritožbo na Ministrstvo za notranje zadeve. Glede na to, da pobudnik ni izčrpal pravnih sredstev, ne izkazuje pravnega interesa za presojo izpodbijanega predpisa. Zato je Ustavno sodišče pobudo zavrglo.
4. Ustavno sodišče je sprejelo ta sklep na podlagi tretjega odstavka 25. člena ZUstS v sestavi: predsednik Jože Tratnik ter sodnice in sodniki dr. Mitja Deisinger, mag. Marta Klampfer, mag. Marija Krisper Kramberger, mag. Miroslav Mozetič, Jasna Pogačar, dr. Ciril Ribičič in Jan Zobec. Sklep je sprejelo soglasno.
Jože Tratnik
Predsednik